Københavns Adresseavis, 1769-09-19
Priis=Materie. Selskabet til de skiønne Videnskabers Forfremmelse ud setter igien de sædvanlige Priiser; Priisen af Halvtredsindstyve Rigsdaler eller en Medaille af samme Værdie, skal denne gang tildømmes den beste Digt og Menneskets Pligt imod Dyrene, især hvor uforsvarligt det er, at giøre dem ved udsøgte Pinsler og undværlige Plager til Offer for vor Overdaadighed eller Forlystelse. Denne Materie er saa rig paa ædle Tanker og rørende Billeder, at Selskabet har anseet den for meget beqvem til at udføres i en Ode eller anden Digt. Endogsaa Barnet, som øver Grumhed paa Jnsekter, som lukker Øret for de ynkelige Toner, hvormed umælende Dyr anraabe dets Forbarmelse, og derved forbedres til Følesløshed mod sine Medmennesker, kan heldigen anbringes i Poesie, saa fremt man kun forstaaer, den Kunst, at drage en Skygge over nedrige Omstændigheder, og at forædle ved zirlige og velaspassede Beskrivelser de Ting, der synes for gemeene til at nævnes lige frem. Priisen i Veltalenheden af Fyrretyve Rixdaler eller en Medaille af samme Værdie udsettes for den beste Eloge eller Lovtale over Erkebiskop Absalon. Denne Mand har udrettet saa store Ting, og haft en saa betydelig Medvirkning i det Fortrin, som her i Norden skiller saa kiendelig Udgangen af det tolvte og Begyndelsen af det trettende Aarhundrede fra de foregaaende og følgende Tider, at han særdeles fortiener et saadant Æreminde. Det bliver og lettere at skrive hans Eloge, end nogens af de Nyere, da disses personlige Omstændigheder ere som oftest vanskelige at udfinde; hvorimod man har og Erkebiskop Absalon ikke allene en kort Levnetsbeskrivelse i det Danske Bibliotheks 11 Bind, men ogsaa meget udførlige og charakteristiske Efterretninger om hans Tænkemaade og Bedrifter i de hele tre sidste Bøger af Saxo Grammatikus. Hvorledes ellers en saadan Lovtale bør foreene den historiske Rigtighed med Veltalenhedens Prydelser, ey opholde Fortællingen ved at anføre smaa Omstændigheder, ophøye den ved velanbragte og ualmindelige Betragtninger, omgaaes med Varsomhed den panegyriske Tone, og heller berømme ved priselige Gierningers livagtige Forestilling, end ved beundrende Udraab og prægtige Bi=Ord; alt dette vise de Eloger, som vi have i det Franske af en Fontenelle, og i sær af en Thomas, saa og tildeels den Tydske Biographie, som udgives af Prof. Schrokh. Priisen af Tredive Rigsdaler bestemmes atter for en Afhandling i løs Stiil, eller en Digt over en selv udvalt moralsk Materie. Og da Selskabet ikke endnu har haft den Lykke, at uddeele denne Priis, og de mindste og mindst gode Skrifter hidindtil ere indkomne over selvndvalte Materier, saa foreslaaes, men ikke foreskrives een for denne gang, nemlig Mods og Sindigheds nødvendige Forening. Priisskrifterne imodtages endnu indtil October Maaneds Udgang i den Mummiske Boghandling paa Børsen. Forfatterne vilde behage at sette ikke allene en Devise derpaa, men ogsaa at føye en lukt Seddel dertil, som er uden paa betegnet med samme Devise, og hvor inden i Forfatterens Navn og Opholdstæd tilkiendegives. De forhen til Selskabet indgivne Skrifter, som ikke ere brugte i dets Samlinger, kan igien afhentes i den Mummiske Boghandling. General=Told=Cammer Retten, Torsdagen den 21 September. 1) Cammer=Advocat Oluf Lundt Bang, contra Peter Amundsen Maanes af Sverrig, eller paa hans Vegne Procurator Schietlie samt Christopher Olsen Leuften. 2) Bonden Simon Augustinussen paa Gaarden Lysager i Eger Præstegield, contra Ober Jnspecteur Hoffman, paa det Aggershuusiske Told Forpagtnings Socictets Vegne med fleere. 3) Friderich Wilhelm, Strand=Controlleur ved Nachschow Told=District i Lolland, med fleere, c. Forvalter Gaasman, paa Bonden Jørgen Erichsens Vegne.